Gražina Čižauskaitė-Jucienė

Gražina Čižauskaitė-Jucienė (g. 1941 m. liepos 21 d. Parausiai, Keturvalakių valsčius) – Lietuvos keliautoja, matematikė programuotoja.

 Biografija 
1963 m. baigė Vilniaus universitetą. 1963–1993 m. Fizikos ir matematikos instituto (nuo 1977 m. Matematikos ir kibernetikos institutas, nuo 1990 m. Matematikos ir informatikos institutas) mokslo darbuotoja.

Vadovavo pirmosioms keliautojų slidėmis grupėms į Arktį (Prano Juozapo Žemė, Šiaurės Žemė, Taimyras), Sajanus, Altajų, Čerskio kalnagūbrį. 1969–1991 m. Respublikinės maršrutinės kvalifikacinės komisijos pirmininkė.

 Sportiniai pasiekimai 
 Geriausia Lietuvos turistė – 1979 m.

14 kartų Lietuvos turizmo čempionė:
 Kolos pusiasalis – 1967 m., 1968 m.
 Pamyro Alajus – 1968 m.
 Taimyras – 1969 m.
 Baikalo kalnagūbris – 1969 m.
 Poliarinis Uralas – 1970 m., 1982 m.
 Šiaurės Žemė – 1973 m.
 Kamčiatka – 1974 m.
 Prano Juozapo Žemė – 1977 m.
 Kodaras – 1980 m.
 Sajanai – 1981 m.
 Jakutija – 1983 m.
 Lenos delta – 1989 m.

 Šaltiniai 

Kategorija:Lietuvos slidžių turistai
Kategorija:Lietuvos informatikai
Kategorija:Lietuvos sporto turistai